Internacionalni univerzitet u Sarajevu
Internacionalni univerzitet u Sarajevu (engleski: International University of Sarajevo – IUS) je privatni univerzitet u Sarajevu u Bosni i Hercegovini. Osnovala ga je Fondacija za razvoj obrazovanja Sarajevo 23. oktobra 2003. godine. U januaru 2005. IUS je zvanično registriralo i priznalo Ministarstvo za edukaciju Sarajevskog kantona kao i Vijeće za visoko obrazovanje Turske. IUS ima 1650 studenata iz 55 zemalja i članove fakulteta iz 20 zemalja koji obavljaju akademske i istraživačke aktivnosti iz različitih disciplina nauka - inženjerstvo, umjetnost i društvene nauke. Prva generacija 32 IUS studenta apsolvirala je 26. juna 2009. IUS nudi stipendije, posebno za studente iz Bosne i Hercegovine.